Vermiste munisipale bestuurder se lyk gevindDie liggaam van die Naledi-munisipaliteit in die Vrystaat se bestuurder is Maandagmiddag naby Ladybrand gevind nadat hy oor die naweek as vermis aangegee is. ŉ Polisiewoordvoerder, kol. Thandi Mbambo, sê die liggaam van Thami Tukani (48) is Maandag in ŉ veld langs die N8, sowat vyf kilometer van Ladybrand, gevind. Thukani is Donderdag vir die laaste keer lewend gesien. ŉ Familievriend het Tukani se motor Saterdag verlate langs die N8 opgemerk en hy is kort hierna as vermis aangemeld. Volgens die polisie het Tukani geen sigbare beserings opgedoen nie. ŉ Nadoodse ondersoek sal die oorsaak van dood bepaal.